
[bookmark: _Hlk230258701]ANUNȚ
privind organizarea concursului pentru încadrarea postului vacant de execuție
 de Contabil I/ M la Unitatea Militară 02218 București


1. Numărul, denumirea și nivelul postului scos la concurs, structurile în care se află, perioada și durata timpului de lucru, date privind contractul care se încheie:
-1 (unu) post vacant de execuție de personal civil contractual „Contabil I/ M” în compartimentul contabilitate la U.M. 02218 București;
-program de lucru – 8 ore/ zi – 40 ore/ săptămână;
-contract individual de muncă pe perioadă nedeterminată;
2. Documentele obligatorii solicitate pentru constituirea dosarului de concurs sunt următoarele:
a) formular de înscriere la concurs – document tipizat asigurat de structura organizatoare (Anexa nr. 2 la HG 1336 din 2022);
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă sau a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) curriculum vitae, model comun european;
i) acordul scris al candidatului privind verificarea în vederea autorizării accesului la informații clasificate potrivit legii, în cazul în care va fi declarat ADMIS în urma desfășurării concursului - document tipizat asigurat de structura organizatoare;
	Copiile de pe actele prevăzute la alin. (1) lit. b) - e), se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.
3. Condiții generale pentru ocuparea postului:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) și domiciliul în România;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are capacitate deplină de exercițiu;
e) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
f) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
g) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
h) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
4. Condiții specifice pentru ocuparea postului:
[bookmark: _Hlk232601026]a) Nivelul studiilor: Studii medii cu diplomă de bacalaureat;
b) Perfecționări (specializări): Curs contabilitate; 
c) Să aibă minim 3 ani și 6 luni vechime în domeniul activității postului;
d) Să dețină cunoştințe de operare pe calculator şi Pachetul de programe Office – nivel ridicat, cunoştinţe IT – nivel mediu;
e) Să aibă capacitate de analiză și sinteză, de a rezolva operativ problemele noi apărute și grad ridicat de inițiativă;
f) Să cunoască legislaţia aplicabilă în domeniul activității postului;
g) În urma parcurgerii procedurilor legale să fie avizat pentru eliberarea autorizației de acces la informații clasificate „STRICT SECRET”*
*Notă: Candidatul declarat ADMIS va completa formularul de bază - date personale, prevăzut în anexa nr. 15 la Standardele naţionale de protecţie a informaţiilor clasificate în România, aprobate prin Hotărârea Guvernului nr. 585/2002, cu modificările şi completările ulterioare. Ulterior, se vor efectua demersurile legale în vederea autorizării accesului la informații clasificate (secret de stat) conform cerințelor postului de către structurile de specialitate din Ministerul Apărării Naționale.
h) Starea de sănătate necesară ocupării postului: Apt medical
i) Alte cerințe: cazier judiciar fără înscrieri
5. Bibliografia și tematica
I. Bibliografia 
1. Legea 82/1991- Legea contabilității, republicată, cu modificările și completările ulterioare; 
2. Legea 500/2002 –privind finanțele publice, cu modificările și completările ulterioare;
3. Legea 153/2017 – privind salarizarea personalului plătit din fonduri publice, cu modificările și completările ulterioare;
4. Ordonanţa Guvernului nr. 119/31.08.1999 privind controlul intern/managerial şi controlul financiar preventiv, republicată, cu modificările şi completările ulterioare; 
5. Hotărârea Guvernului nr. 1.867/2005 privind stabilirea cuantumului și condițiilor de acordare a compensației lunare pentru chirie cadrelor militare în activitate din Ministerul Apărării Naționale, cu modificările și completările ulterioare;
6. Hotărârea Guvernului nr. 1.198/2022 privind drepturile de transport, pe teritoriul naţional, ale personalului din instituţiile de apărare, ordine publică şi securitate naţională, cu modificările și completările ulterioare;
7. O.M.F.P. 1917/12.12.2005 pentru aprobarea normelor metodologice privind organizarea şi conducerea contabilităţii instituţiilor publice, planul de conturi pentru instituţiile publice şi instrucţiunile de aplicare a acestuia, cu modificările și completările ulterioare;
8. Normele metodologice specifice privind organizarea şi exercitarea controlului financiar preventiv propriu în Ministerul Apărării Naţionale aprobate prin Ordinul ministrului apărării naționale nr. M120/ 2014, republicat, cu modificările și completările ulterioare;
9. Instrucţiuni privind funcţiile de gestionar, constituirea de garanţii, răspunderea gestionarilor, predarea-primirea gestiunilor şi gestionarea bunurilor în Ministerul Apărării Naţionale aprobate prin Ordinul ministrului apărării naționale nr. M25/ 2012, cu modificările și completările ulterioare;
10. Ordinul ministrului finanțelor publice nr. 517/ 2016 pentru aprobarea de proceduri aferente unor module care fac parte din procedura de funcţionare a sistemului naţional de raportare – Forexebug, cu modificările și completările ulterioare.
II. Tematica
1. Registrele de contabilitate, capitolul III din Legea 82/1991- Legea contabilității, republicată, cu modificările și completările ulterioare;
2. Principii, reguli şi responsabilităţi, capitolul II din Legea 500/2002 –privind finanțele publice, cu modificările și completările ulterioare
3. Dispoziţii generale și salarizarea, capitolele I și II, Familia ocupaţională de funcţii bugetare "apărare, ordine publică şi securitate naţională" – Anexa VI din Legea 153/2017 – privind salarizarea personalului plătit din fonduri publice, cu modificările și completările ulterioare;
4. Dispoziţii generale privind controlul financiar preventive și Dispoziţii privind controlul financiar preventiv propriu, secțiunile I și II din capitolul II din Ordonanţa Guvernului nr. 119/31.08.1999 privind controlul intern/managerial şi controlul financiar preventiv, republicată, cu modificările şi completările ulterioare;
5. Dispoziţii generale și aprobarea, depunerea şi componenţa situaţiilor financiare, capitolele I și II din O.M.F.P. 1917/12.12.2005 pentru aprobarea normelor metodologice privind organizarea şi conducerea contabilităţii instituţiilor publice, planul de conturi pentru instituţiile publice şi instrucţiunile de aplicare a acestuia, cu modificările și completările ulterioare Capitolul I: Dispoziții generale; capitolul III: prevederi referitoare la elementel de bilanț; capitolul IV: Prevederi referitoare la elementele din contul de rezultat patrimonial;  capotolul VI: Planul de conturi general pentru instituțiile publice; capitolul VII: Instrucțiuni de utilizare a conturilor contabile; capitolul VIII: Monografia privind înregistrare în contabilitate a principalelor operațiuni.
6. Ordin nr. 2634 din 2015 privind documentele financiar-contabile, , republicată, cu modificările şi completările ulterioare;
7. Dispoziţii generale și Exercitarea controlului financiar preventiv propriu din Normele metodologice specifice privind organizarea şi exercitarea controlului financiar preventiv propriu în Ministerul Apărării Naţionale aprobate prin Ordinul ministrului apărării naționale nr. M120/ 2014, republicat, cu modificările și completările ulterioare;
8. Dispoziţii generale și Garanţii şi răspunderi, capitolele I și III din Instrucţiuni privind funcţiile de gestionar, constituirea de garanţii, răspunderea gestionarilor, predarea-primirea gestiunilor şi gestionarea bunurilor în Ministerul Apărării Naţionale aprobate prin Ordinul ministrului apărării naționale nr. M25/ 2012, cu modificările și completările ulterioare;
9. Procedurile de funcționare ale sistemului national de raportare – Forexebug conform Ordinul ministrului finanțelor publice nr. 517/ 2016 pentru aprobarea de proceduri aferente unor module care fac parte din procedura de funcţionare a sistemului naţional de raportare – Forexebug, cu modificările și completările ulterioare.
10. Ordinul Ministrului Apărării Naționale nr. M.256 din 21.11.2024 pentru aprobarea normelor specifice privind organizarea și conducerea contabilității în Ministerul Apărării Naționale.
6. Calendarul de desfășurare a concursului 
Procedura de selecţie presupune parcurgerea următoarelor etape:
1. 11.11.2026, publicarea anunţului conform legislaţiei în vigoare;
2. 12-25.11.2026, depunerea dosarelor de candidat (în zilele lucrătoare, de luni până vineri, în intervalul orar 08.00-15.00);
3. 26-27.11.2026, selecția dosarelor;
4. 02.12.2026, afişarea rezultatelor în urma desfăşurării activităţii de selecție a dosarelor de candidat;
5. 03.12.2026 în intervalul orar 07.30-15.30, depunerea contestaţiilor în urma afişării rezultatelor obţinute la selecția dosarelor;
6. 04.12.2026 ora 15.00, afişarea rezultatelor după soluționarea contestațiilor la selecția dosarelor;
7. 07.12.2026 în intervalul orar 10.00-15.00 – desfășurarea probei scrise;
8. 08.12.2026 ora 15.00 – afișarea rezultatelor pentru proba scrisă;
9. 09.12.2026 în intervalul orar 07.30-15.30 – depunerea contestațiilor pentru proba scrisă;
10. 10.12.2026 ora 15.00 –afișarea rezultatelor după soluționarea contestațiilor pentru proba scrisă;
11. 11.12.2026 în intervalul orar 10.00 – 15.00  - desfăşurarea interviului;
12. 14.12.2026 începând cu ora 15.00 – afișarea rezultatelor la proba de interviu;
13. 15.12.2026 în intervalul orar 07.30-15.30 – depunerea contestațiilor pentru proba de interviu;
14. 16.12.2026 ora 15.00–afișarea rezultatelor după soluționarea contestațiilor pentru proba de interviu;
15. 17.12.2026 ora 15.00 - afișarea rezultatelor finale;

	Detalii suplimentare privind organizarea concursului:
· Dosarul de candidat precum și eventualele contestațiile se depun la sediul U.M. 02218 București strada Antiaeriană nr. 12 sector 5 la secretarul comisiei de concurs și de soluționare a contestațiilor;
· Proba scrisă și proba de interviu se susțin la sediul U.M. 02218 București strada Antiaeriană nr. 12 sector 5;
· Rezultatele probelor de concurs, rezultatele contestațiilor și rezultatul final se afișează după fiecare probă la sediul U.M. 02218 București strada Antiaeriană nr. 12 sector 5 și pe pagina www.logmil.ro;
· Este declarat „admis” candidatul care obține minimum 50 de puncte la fiecare dintre probele desfășurate;
· Participă la probe doar candidații care au fost declarați „admis” la proba anterioară;
· Punctajul final se calculează ca medie aritmetică a punctajelor obţinute la proba scrisă şi interviu;
· Se consideră „ADMIS” la concursul pentru ocuparea postului candidatul care a obţinut cel mai mare punctaj, cu condiţia ca acesta să fi obţinut punctajul minim necesar.
· Rezultatul final al concursului nu se contestă;
· Candidații se vor prezenta la locul de desfășurare al probelor cu 30 minute înainte de ora planificată pentru susținerea probei. Candidații care nu se prezintă la data și ora stabilite vor fi declarați neprezentat;
· Candidații vor avea asupra lor documente de identitate în perioada de valabilitate și ustensile de scris de culoare albastră.

 Relaţii suplimentare se pot obţine la Biroul resurse umane al U.M. 02218 București
 la telefon 0773.786.092


Date de contact:
Unitatea Militară 02218 București cu sediul în Șoseaua Antiaeriană nr. 12 sector 5 București
 e-mail: UM_02210_Bucuresti@logmil.ro

